**Lacuna Coil** je italijanski gothic metal sastav. Sviraju melodični gothic metal, obogaćen tipičnom italijanskom melodioznošću. Većinu pjesama izvode na engleskom, dok nekoliko pjesama izvode i na italijanskom jeziku. 
Njihov stil nije tipični izvorni gothic metal. Na posljednjem studijskom albumu *Shallow Life*, napravili su zaokret prema primjetnom suvremenom *američkom* hard rocku. 

Prije sadašnjeg naziva Lacuna Coil se nazivala Sleep of Right i Ethereal. Njihova je glazba pod znatnim utjecajem gothic metala a kao svoje glazbene uzore navode Paradise Lost, Tiamat, Anathema, Septic Flesh, Black Sabbath, Type O Negative, Imago Mortis, Depeche Mode. Nastupali su na nekim od najvećih heavy metal festivala uključujući Ozzfest, Bloodstock Open Air i Wacken Open Air.

Povijest sastava
----------------

Andrea i Marco osnovali su Sleep of Right, no ubrzo su promijenili ime u Ethereal i potpisali ugovor s Century Media krajem 1997. Nakon što su saznali da je ime Ethereal zauzeto promijenili su ime u Lacuna Coil što znači „prazna spirala".

Snimaju EP zvan "Halflife (EP)" u 2000. i album nazvan "Unleashed Memories" u 2001, nakon čega slijedi vrlo uspješan album Comalies u 2002. Godinu kasnije prvi singl s albuma; Heaven's a Lie privukao je publiku svojim odličnim pozicijama na top ljestvicama. Drugi singl Swamped korišten je i u video igri "Vampire: The Masquerade – Bloodlines", nakon čega su snimljeni spotovi za obje pjesme.
Do godine 2004. *Comalies* je postao najprodavaniji nosač zvuka u povijesti izdavačke kuće Century Media.

U 2006. izašao je novi album *Karmacode* a njegov prvi singl "Our Truth" za koji postoji glazbeni videospot postao je jedna od pjesama za film *Underworld: Evolution*, a videospot je veliki hit na MTV-u.

Lacuna Coil je sudjelovala u brojnim turnejama povodom izlaska Karmacoda, a samo neke su Jägermeister Music Tour i turneja zajedno s Within Temptationom i The Gatheringom zvana The Hottest Chicks in Metal Tour 2007.

U listopadu 2007. sastav je po prvi put nastupao u Japanu na Loudpark Festivalu 07 i Saitama Super Areni u Saitama City.
Svoj najnoviji album *Shallow Life* objavili su 20. travnja 2009.

Članovi
-------

* Cristina Scabbia – ženski vokal (alt)
* Andrea Ferro – muški vokal (tenor)
* Cristiano "Pizza" Migliore - gitara
* Marco "Maus" Biazzi - gitara
* Marco Coti Zelati - bas gitara i klavijatura
* Cristiano "Criz" Mozzati - bubnjevi

**Bivši članovi**

* Raffaele Zagaria - gitara
* Claudio Leo - gitara
* Leonardo Forti - bubnjevi

Diskografija
------------

### Studijski albumi

* *In a Reverie* -1999.
* *Unleashed Memories* - 2001.
* *Comalies* - 2002.
* *Karmacode* - 2006.
* *Shallow Life* - 2009.
* *Dark Adrenaline* - 2012.
* *Broken Crown Halo* - 2014.
* *Delirium* - 2016.
* *Black Anima* - 2019.

**Singlovi**

* "Heaven's a Lie" - 2002.
* "Swamped" - 2004.
* "Our Truth" - 2006.
* "Enjoy the Silence" - 2006.
* "Closer" - 2006.
* "Within Me" - 2007.
* "Spellbound" - 2009.
* "I Like It" - 2009.
* "I Won't Tell You" - 2009.

Vanjske veze
------------

***Lacuna Coil*** na Wikimedijinoj ostavi

* Službena stranica
* Službeni fan site

| * p
* r
* u
Lacuna Coil |
| --- |
| 
Cristina Scabbia **•**  Andrea Ferro **•**  Cristiano Migliore **•**  Marco Biazzi **•**  Marco Coti Zelati **•**  Cristiano "Criz" Mozzati |
| Studijski albumi | 
*In a Reverie **•*** *Unleashed Memories **•**  Comalies **•**  Karmacode **•**  Shallow Life **•**  Dark Adrenaline **•** Broken Crown Halo **•** Delirium **•** Black Anima* |
| Albumi uživo | *Visual Karma (Body, Mind and Soul)* |
| EP-ovi | Lacuna Coil **•**  Halflife |
| Kompilacije | The EPs **•**  Manifesto of Lacuna Coil |
| Singlovi | 
"Heaven's a Lie" **•**  "Swamped" **•**  "Our Truth" **•**  "Enjoy the Silence" **•**  "Closer" **•**  "Within Me" **•**  "Spellbound" **•**  "I Like It" **•**  "I Won't Tell You" |